BASES CONVOCATORIA DE 20 BOLSAS DE PRÁCTICA LABORAL PARA OFICINAS DE TURISMO MUNICIPAIS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Bolsas de emprego, 28/04/2015)

Con fundamento no artigo 35.2. b da Lei 7/85, de 2 de abril, reguladora das bases de réxime local, a Xunta de Goberno da Deputación de Pontevedra, na sesión do.24 de abril do 2015, acordou aprobar a convocatoria de 20 bolsas para a realización de labores de información turística, entre outras, nas oficinas de turismo municipais da provincia de Pontevedra, que se rexerá segundo as seguintes Estas bases teñen por obxecto convocar, en réxime de concorrencia competitiva e de acordo cos principios de obxectividade e publicidade, 20 bolsas de práctica laboral destinadas a graduados ou diplomados en Turismo, técnicos superiores en Información e Comercialización Turística e técnicos superiores en Guía, Información e Asistencias Turísticas, coa finalidade de promover e completar a súa formación realizando labores de información turística, entre outras, nas oficinas de turismo municipais da provincia de Pontevedra que se detallan a continuación, nos seguintes termos: Poderán ser beneficiarios destas bolsas as persoas físicas que, con plena capacidade de obrar e sen estaren inhabilitadas para obter axudas e subvencións públicas, reúnan os seguintes requisitos: a) Ter a nacionalidade española ou dalgún dos países membros da Unión Europea b) Estar en posesión do título de graduado ou diplomado en Turismo, técnico superior en Información e Comercialización Turísticas ou técnico superior en Guía, Información e Asistencias Turísticas, ou estar en condicións de obtelo na data na que remate o prazo de presentación de solicitudes c) Non ter feitos os 31 anos de idade na data en que remate o prazo de presentación de solicitudes d) Non estar incapacitado fisicamente nin padecer ningunha enfermidade que poida impedir o desenvolvemento da actividade obxecto da bolsa e) Non ser beneficiario con anterioridade dunha bolsa remunerada de duración igual ou superior a un ano na Deputación de Pontevedra nin nos seus extinguidos organismos autónomos f) Estar inscrito nalgunha oficina do Servizo Público de Emprego de Galicia como demandante de emprego ou en mellora de emprego g) Non ter experiencia laboral previa na profesión ou área de coñecementos, entendendo por tal non estar contratado polo grupo 1, 2 ou 3 de cotización por un período de tempo de duración non superior a 12 meses h) Acreditar o coñecemento da lingua galega, nivel Celga IV i) Estar disposto a asumir os gastos de desprazamento ó centro de traballo de destino j) Non estar incurso nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións (LXS) A dotación económica das bolsas será de 800 € ó mes para os graduados e diplomados e de 700 € ó mes para os técnicos superiores, cantidades que se imputarán ás aplicacións orzamentarias 15/433.4320.481.01 e 15/433.4320.160.03. O pagamento das bolsas, por mensualidades completas ou por fraccións, realizarase a partir da incorporación dos beneficiarios e será proporcional ó tempo que dure o contrato para os casos nos que se inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento en que sexa concedida. As solicitudes de participación nesta convocatoria deberán presentarse do seguinte xeito: 1) En primeiro lugar será necesario realizar unha preinscrición, a través da páxina web da Deputación de Pontevedra (www.depo.es), do seguinte xeito: 2) A continuación deberá presentar o xustificante electrónico xerado durante o proceso de preinscrición, debidamente asinado, dentro do prazo establecido no Rexistro xeral da Deputación en Pontevedra (avda. Montero Ríos, s/n, de luns a sábado), no da súa sede de Vigo (rúa Oporto, 3, de luns a venres) ou a través de calquera dos medios previstos no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC). As solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionario correspondente antes de seren certificadas, xunto coa seguinte documentación: a) Fotocopia do documento nacional de identidade ou de calquera outro que o substitúa b) Documento acreditativo da titulación esixida ou de estar en condicións de obtela na data en que remate o prazo para presentar as solicitudes c) Certificado do expediente académico no que conste a nota media, calculada segundo o sistema establecido no R. d. 1125/03, de 5 de setembro, para a súa valoración na fase de concurso ou o que corresponda para os ciclos formativos segundo o previsto no R. d. 1147/2001, de 29 de xullo d) Certificado acreditativo do coñecemento da lingua galega correspondente ó nivel Celga IV e) Fotocopia da tarxeta de demanda de emprego ou de mellora de Emprego f) Certificado de vida laboral da Tesourería Xeral da Seguridade Social actualizado, con data posterior ó día da publicación desta convocatoria (entregar todas as páxinas) g) Volante de empadroamento actualizado con data posterior á publicación desta convocatoria no caso de estar empadroado nalgún concello da provincia de Pontevedra, para a súa valoración na fase de concurso O prazo de presentación de solicitudes será de 10 días hábiles, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). Para presentaren as instancias os solicitantes estarán ó disposto no artigo 23, apartados 3, 4 e 5 da LXS en todo o que sexa de aplicación, ademais do recollido no apartado primeiro desta cláusula. Unha vez expirado o prazo de presentación de instancias o organismo provincial ditará unha resolución na que declare aprobada a lista de admitidos e excluídos, especificando, no seu caso, os motivos de exclusión, que será publicada na páxina web e no taboleiro de anuncios da Deputación. Os aspirantes excluídos ou omitidos disporán dun prazo de cinco días hábiles, contados a partir do día seguinte ó da publicación da resolución, para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas e aprobando a lista definitiva, que se publicará na web e no taboleiro de anuncios da institución provincial. Dentro deste prazo poderán emendar os defectos formais da documentación acreditativa dos méritos alegados na presentación de instancias. Para a selección dos bolseiros constituirase unha comisión, que estará integrada polos seguintes membros: O proceso de selección desenvolverase en dúas fases. A primeira, de concurso e valoración da documentación presentada polos aspirantes admitidos. A segunda, de entrevista persoal. Primeira fase: baremo de méritos. Os méritos acreditados polos interesados valoraranse conforme ós seguintes criterios: 1. Expediente académico: ata un máximo de 4,00 puntos. No caso de expedientes académicos nos que non conste a nota media, calculada para as titulacións universitarias polo R. d. 1125/03, e para os ciclos de formación profesional segundo o establecido no R. d. 1147/2011, de 29 de xullo, valorarase con 0,00 puntos. No caso de que algunha das titulacións convocadas non estea calculada polas referidas normas ou estas non se especifiquen poderase establecer un sistema de valoración proporcional 2. Por posuír outra titulación de nivel igual ou superior á esixida nas bases da convocatoria: 0,50 por título, ata un máximo de 1 punto 3. Por transcorrer catro ou máis anos desde a finalización dos estudos de formación profesional: 1 punto 4. Por transcorrer entre tres e catro anos desde a finalización dos estudos de formación profesional: 0,90 puntos 5. Por transcorrer entre dous e tres anos desde a finalización dos estudos de formación profesional: 0,80 puntos 6. Por transcorrer menos de dous anos desde a finalización dos estudos de formación profesional: 0,70 puntos 7. Por estar empadroado en calquera municipio da provincia de Pontevedra: 2,00 puntos As puntuacións outorgadas publicaranse no taboleiro de anuncios da Deputación e na páxina web polo menos tres días hábiles antes da data da entrevista. Segunda fase: entrevista persoal. A entrevista terá lugar unha vez concluída a valoración de méritos e realizarase unicamente cos candidatos que acaden a maior puntuación total na fase de concurso e nunha porcentaxe que garanta un mínimo de tres candidatos por bolsa, podendo ampliarse esta porcentaxe en caso de considerarse conveniente para poder cubrir as renuncias. Por resolución da Presidencia convocarase ós candidatos para a entrevista persoal, nun único chamamento, e quedarán decaídos no seu dereito aqueles que non comparezan no lugar e día sinalado. A entrevista versará sobre o seu currículo e nivel de idiomas, a fin de poder comprobar a preparación dos candidatos nas materias relacionadas coas actividades que se van desenvolver no centro de destino. A entrevista valorarase de cero a dous (2) puntos. Despois de rematar as entrevistas, e no prazo máximo dun mes, a comisión publicará no taboleiro de anuncios e na páxina web da institución provincial as puntuacións outorgadas e a proposta de adxudicación xunto coa relación de candidatos seleccionados por orde decrecente, indicando os seleccionados e os correspondentes suplentes. Os aspirantes seleccionados elixirán o centro de destino por orde de puntuación. En caso de empate nas puntuacións a orde de prelación para a elección da bolsa determinarase pola menor distancia entre o lugar de residencia do aspirante e o centro de traballo e, en segundo lugar, pola puntuación acadada no ano de terminación dos estudos. As bolsas destinadas as oficinas de turismo municipais de Arbo, O Covelo, Cuntis, A Estrada, Gondomar, A Guarda, Marín, Meis (A Armenteira), Oia, Ponteareas (Castelo do Sobroso), Silleda e Soutomaior (Castelo de Soutomaior), terán unha duración de tres meses, contados desde a data na que a persoa adxudicataria comece o seu labor na entidade correspondente. As bolsas destinadas as oficinas de turismo municipais de Cambados, Cangas, O Grove, A Guarda, Nigrán, Ribadumia, Sanxenxo e Vilagarcía de Arousa terán unha duración de catro meses, contados desde a data na que a persoa adxudicataria comece o seu labor na entidade correspondente. As bolsas serán incompatibles con calquera outra actividade remunerada, sexa cal sexa a súa natureza. As persoas beneficiarias comprometeranse a observar o horario de traballo e a disciplina do centro ou entidade onde se desenvolva a súa práctica laboral co fin de non entorpecer o labor do persoal do centro. O feito de aceptar e facer uso destas bolsas non xera ningunha relación laboral nin funcionarial coa Deputación de Pontevedra nin coa entidade na que se desenvolvan as actividades da práctica laboral, polo que non implica, en consecuencia, ningún tipo de compromiso para un posterior contrato ou vinculación con este organismo provincial. O pagamento do importe da bolsa realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas. Antes de que transcorran os últimos quince días do período de duración da bolsa o beneficiario estará obrigado a presentar unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. O presidente da institución provincial poderá, en calquera momento, mediante unha resolución motivada, revogarlle a bolsa á persoa adxudicataria se non cumpre debidamente as condicións esixidas nestas bases ou as normas xerais de funcionamento do organismo, aténdose ó establecido nos artigos 36 e seguintes da LXS e suspendendo o aboamento da bolsa. En caso de concorrer algunha das causas previstas no artigo 37 da LXS corresponderá o reintegro total cando o beneficiario incumpra total e absolutamente as condicións impostas para a concesión e a execución da bolsa. No caso de maternidade, accidente ou enfermidade que impida o desenvolvemento da bolsa de práctica laboral, acreditada mediante certificado médico, poderase acordar unha suspensión temporal desta, por un período máximo de quince días. Se transcorrido este prazo non se incorpora a persoa beneficiaria resolverase a bolsa e procederase á súa provisión, no seu caso, segundo a orde establecida na relación de suplentes. A suspensión implicará a interrupción da dotación económica, polo que se deberá restablecer o seu aboamento coa continuidade das actividades de práctica laboral. O período de suspensión da bolsa non será contabilizado como período de gozo. No caso de renuncia á bolsa a persoa adxudicataria deberá presentar no Rexistro xeral do organismo provincial a correspondente solicitude dirixida ó Servizo de Recursos Humanos e Formación, que, se procede, tramitará un novo expediente de adxudicación da bolsa vacante ó candidato suplente polo período restante, segundo a orde de puntuación obtida no proceso de selección. Logo de transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda ós interesados que a retiren no referido prazo. A convocatoria, a selección das persoas candidatas e a realización dos traballos que dan dereito ás bolsas estarán suxeitas ó previsto nestas bases, á LXS e á LRXAP/PAC. En caso de non cubrirse o número total de bolsas convocadas por insuficiencia de candidatos poderanse adxudicar as que resulten vacantes ós aspirantes sobrantes da convocatoria de diplomados en Turismo por orde de puntuación. Pontevedra, 17 de abril de 2015.—O presidente, Rafael Louzán Abal.—O secretario, Carlos Cuadrado Romay.